Document ID: 31986D0289

Odločba Komisije
z dne 29. maja 1986
o spremembi Odločbe 83/218/EGS o seznamu obratov v Romuniji, odobrenih za uvoz svežega mesa v Skupnost
(86/289/EGS)
KOMISIJA EVROPSKE SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1], kakor je bila nazadnje spremenjena z Uredbo (EGS) št. 3768/85 [2], ter zlasti členov 4(1) in 18(1),
ob upoštevanju Direktive Sveta 77/96/EGS z dne 21. decembra 1976 o pregledih zaradi trihineloze (Trichinella spiralis) ob uvozu svežega mesa domačih prašičev [3] iz tretjih držav, kakor je bila nazadnje spremenjena z Uredbo (EGS) št. 3768/85, in zlasti člena 4 Direktive,
ker je bil seznam obratov v Romuniji, odobrenih za uvoz svežega mesa v Skupnost, sprva določen z Odločbo Komisije 83/218/EGS [4], kakor je bila nazadnje spremenjena z Odločbo 85/512/EGS [5];
ker se je z rutinskim inšpekcijskim pregledom po členu 5 Direktive 72/462/EGS in členu 3(1) Odločbe Komisije 83/196/EGS z dne 8. aprila 1983 o inšpekcijskih pregledih na kraju samem, ki se izvajajo v zvezi z uvozom govedi, prašičev in svežega mesa iz držav nečlanic [6], izkazalo, da se je raven higiene v nekaterih obratih od zadnjega inšpekcijskega pregleda spremenila;
ker je isti inšpekcijski pregled pokazal, da drugi obrat izpolnjuje pogoje iz člena 2 Direktive 77/96/EGS; ker se temu obratu lahko dovoli, da izvaja preglede za odkrivanje prisotnosti trihineloze v svežem prašičjem mesu;
ker je zato treba seznam obratov spremeniti;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Priloga k Odločbi 83/218/EGS se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 29. maja 1986

Labels: 0
3
17
18